Widura  yaiku salah sijiné tokoh protagonis sajeroning wiracarita Mahabharata. Widura iku adhik kuwaloné Pandu lan Dretarasta awit duwé bapak padha nanging ibu kang béda. Bapaké Widura jenengé Resi Kresna Dwipayana Wyasa utawa Resi Byasa (Abyasa), nanging ibuné yaiku wong wadon saka kasta sudra. Widura ora mèlu perang ing medan perang ing Kurukshetra, yaiku perang antarané Pandawa lan Korawa, putuné dhéwé.

Lair 
Ing kitab kang sepisanan Mahabharata, yaiku Adiparwa, dicritakaké yèn nalika Ambalika dikongkon kanggo ngadhep Resi Byasa kanggo éntuk katurunan, Ambalika malah wedi karo raine resi. Kanggo Nuruti panjaluké maratuwané kang jenengé Satyawati, Ambalika ngirim salah sawijiné babu kanggo nemoni Resi Byasa dhéwékan ing kamar. Babu iki ngladéni resi kanthi apik saéngga resi wicara yèn mengko anak kang dilairaké saka guwa garba babu iki bakal duwé solah bawa kang prasaja. Resi Byasa nerangaké yèn anak kang bakal dilairaké babu iki jelmaan saka Déwa Dharma. Nanging siji kang nggawé Satyawati kuciwa, yaiku anak kang bakal dilairaké ora saka katurunan mantuné nanging saka katurunan babu saka kasta sudra.

Nalika isih enom Widura sinau kanthi dibimbing karo Bisma bareng karo seduluré kang cacahé loro. Miturut Mahabharata, Widura paling duwé kawicaksanan tinimbang sadulur-seduluré. Widura sinau dadi mantri raja, déné Pandu diangkat dadi panglima perang lan Dretarastra dipilih dadi putra makutha. Awit Dretarastra wuta, Pandu nggantékaké lan dadi pamimpin nggenteni Dretarastra, nanging Widura dadi penasihat raja lan ngancani Dretarastra.

Pirsani Uga

Bathara Dharma

Begawan Animandaya

Begawan Abiyasa

Ambalika

Pandhu

Dretarastra

Cathetan suku 

Paraga Mahabharata